Săptămâna aceasta sunt două turnee WTA în calendar, cel de la Stuttgert și cel de la Instanbul. Orașul de pe Bosfor găzduiește un turneu în valoare de 250.000 de dolari, desfășurat pe o suprafață de zgură, iar pe tabloul principal se află trei românce.

Sorana Cîrstea este venită din calificări dar astăzi a reușit o victorie ce o duce în turul secund, 6-3 6-4 contra ucrainiecei Lesia Tsurenko, favorita 3 a turneului și număr 43 WTA. A jucat perfect și a știut când trebuie să obțină break-ul decisiv, chiar dacă în setul doi a cedat ușor prima servă. Aflată momentan pe locul 138, Sorana are șanse mari să strângă puncte pentru tablourile de Grand Șlem, în turul secund urmând să o întâlnească pe jucătoarea turcă, Cagla Buyukakcay, locul 118 WTA.

Pe tabloul principal se mai regăsesc două românce, Alexandra Dulgheru o va întâlni pe ucraineanca Kateryna Kozlova, locul 129 WTA, iar Andreea Mitu va juca contra favoritei 2, belgianca Yanina Wickmayer, locul 42 WTA.